  Майя Бывальцева Удмуртиысь сюрс 600 пала пиос 2016-тӥ арын тулыс армие мынозы. «Удмуртия» агентстволы со сярысь ивортӥз элькунысь ожгар комиссариатысь призывъя ёзэтлэн кивалтисез Станислав Сон. «Призывъя 1 сюрс 600 пала адями кошкоз. Призыв умой мынэ», — шуиз со. Вылӥ дышетсконниез йылпумъям призывникъёс 1 ар служба интые контрактъя 2 арлы армие мыныны быгато. «Призывъя ӧриос ужзэс кутскизы 1-тӥ оштолэзе. Толло нуналлы мылкыд карисьёс ӧй вал на, но соос луозы. Кылем арын сӥзьыл милям вить адями контрактъя службаез бырйиз. Туннэ нокин ӧвӧл на, — вераз Станислав Сон. Тодэ вайытом, вылӥ дышетсконниез йылпумъям муртъёс, контрактъя служба нуыны мылкыд карисьёс, ӧнер но эм быръён пыр потыны кулэ. Службазэс нуон дыръя соос коньдон басьтозы. Солэн быдӟалаез герӟаськемын улосвылэн, кытын егит адями службазэ нуоз. Эскерон вакыт дыръя, со 3 толэзь кыстӥське, 17–18 сюрс манет тырозы. Со бере 23–24 сюрс манет. Тегъёс: Ижкар Армия Призыв Удмуртия  